recursal/SuperWikiNEXT-32B huggingface dataset:
**जोरू का गुलाम** 2000 में बनी हिन्दी भाषा की फिल्म है। फिल्म का निर्देशन शकील नूरानी ने किया है और इसमें गोविन्दा, ट्विंकल खन्ना, कादर ख़ान और जॉनी लीवर हैं। संगीत आदेश श्रीवास्तव का है। यह फ़िल्म हिट साबित हुई थी।

संक्षेप
-------

धनवान ज्ञानेश्वरप्रसाद पीताम्बर (कादर ख़ान) के पास एक समस्या है। उनकी चार बेकाबू बेटियां, जिनका नाम चार देवियों के नाम पर रखा गया है: लक्ष्मी, सरस्वती, पार्वती और दुर्गा। वह लोग शादी करने से इनकार करती हैं। पीताम्बर अमेरिका से राजू पटेल को बुलाता है और कम से कम एक बेटी की उससे शादी करने की व्यवस्था करता है। दुर्भाग्य से, राजू को हवाई अड्डे पर दो धोखेबाजों, राजा (गोविन्दा) और कन्हैया (जॉनी लीवर) द्वारा लूट लिया जाता है। उसे भिखारी बनाकर हवाई अड्डे पर बमुश्किल बुनियादी कपड़ों में छोड़ दिया जाता है। राजा, राजू बनकर कन्हैया के साथ पीताम्बर के घर जाता है। 

वहां पहुंचने पर, पीताम्बर द्वारा उनका खुले हाथों से स्वागत किया जाता है। राजा पीताम्बर और उनकी बेटियों द्वारा लगाई सभी शर्तें मान लेता है। वह ऐसा इसलिये करता है कि जिससे उसे पीताम्बर का विशाल धन मिल सके। कहीं कुछ गलत होने का एहसास होने पर, पीताम्बर राजा से अपनी अन्य तीन बेटियों के लिए तीन दूल्हे भी ढूंढने के लिए कहता है। अन्यथा, कोई शादी नहीं होगी। क्योंकि वह चाहता है कि सभी चार बेटियों की शादी एक ही समय में हो। चारों ने किसी से भी शादी करने से इनकार कर रखा है। ऐसा लगता है कि राजा और कन्हैया के पास कुख्यात अपराधी पप्पू अन्ना (आशीष विद्यार्थी) से छिपने के अलावा बहुत कुछ करने को है।

मुख्य कलाकार
------------

* गोविन्दा — राजा
* ट्विंकल खन्ना — दुर्गा
* कादर ख़ान — धनेश्वरप्रसाद पीताम्बर
* अशोक सर्राफ — पी. के. गिरपड़े, राजा के मामा
* आशीष विद्यार्थी — पप्पू अन्ना
* अली असगर — राजू पटेल
* जॉनी लीवर — कन्हैया
* रज़ाक ख़ान — फ़िदा हुसैन

संगीत
-----

सभी गीत समीर द्वारा लिखित; सारा संगीत आदेश श्रीवास्तव द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "जोरू का गुलाम" | अभिजीत, सुनिधि चौहान | 4:35 |
| 2. | "नीचे फूलों की दुकान" | सोनू निगम | 4:25 |
| 3. | "तुम्हारे बिना कुछ" | सोनू निगम, हेमा सरदेसाई | 6:21 |
| 4. | "मेरी नज़र चेहरे से" | राजेश मिश्रा, जसपिंदर नरूला | 4:55 |
| 5. | "खुला है मेरा पिंजरा" | कुमार शानू, अलका याज्ञिक | 5:08 |
| 6. | "वो आई लहराई बलखाई" | सोनू निगम, अलका याज्ञिक | 6:31 |

सन्दर्भ
-------

1. ↑  "जोरू का गुलाम फिल्म के 20 साल:कभी 6 घंटे लेट तो कभी सुबह अकेले ही सेट पर पहुंच गए थे गोविंदा, निर्माता शकील नूरानी ने सुनाए फिल्म से जुड़े मजेदार किस्से". अभिगमन तिथि 14 अगस्त 2023.

बाहरी कड़ियाँ
-------------

* *जोरू का गुलाम*  इंटरनेट मूवी डेटाबेस पर
**मंजरी चतुर्वेदी** (जन्म ९ दिसंबर, १९७४) भारत के एक लोकप्रिय सूफी कथक नर्तक है। 
वह लखनऊ घराना से संबंधित रखती है। 
वह भारतीय शास्त्रीय नृत्य का एक नया कला बनाने के लिए जानी जाती है जो सूफी कथक हैं।

जीवनी
-----

चतुर्वेदी का जन्म ९ दिसंबर, १९७४ लखनऊ में हुआ था। उन के पिता एक [[भूविज्ञानी थे। उन्होंने अर्जुन मिश्रा के मार्गदर्शन में कथक की शिक्षा प्राप्त की। 
उन्होंने प्रोतिमा बेदी के नृत्यग्राम में कलानिधि नारायण के तहत अभिनय का भी अध्ययन किया है। 
उन्होंने पंजाबी सूफी परंपराओं में बाबा बुलेह शाह के योगदान का बारीकी से अध्ययन किया। 

उन्होंने अपनी नृत्य की शुरुवात कथक नर्तक से की। उन्होंने राजस्थान, कश्मीर, अवध, पंजाब, तुर्कमेनिस्तान, ईरान और क्रिजिस्तान संगीत पर भी नृत्य प्रदर्शन किया।

उन्होंने ताज महल और सिडनी ओपेरा हाउस में प्रदर्शन किया है। 
उन्होंने विशाल भारद्वाज द्वारा निर्देशित एक सूफी संगीत वीडियो में काम किया जो गुलजार द्वारा लिखा गया।
सभी कव्वाली गाने अमीर खुसरो के सूफी सिद्धांतों पर आधारित हैं।

सन्दर्भ
-------

1. ↑
2. ↑  "بسم الله الرحمن الرحيم Sufi News and Sufism World Report: April 2007". Sufinews.blogspot.com. मूल से 7 अक्तूबर 2017 को पुरालेखित. अभिगमन तिथि 2012-01-29.
3. ↑  "Friday Review Thiruvananthapuram / Dance : An evening of Sufi Kathak". The Hindu. 2007-03-16. मूल से 3 नवंबर 2012 को पुरालेखित. अभिगमन तिथि 2012-01-29.
{{Infobox settlement
| name = Anshuman Kushwaha 
| other\_name = Anshuman Kushwaha  
 अंशुमन कुशवाहा
| name\_for\_map = Anshuman Kushwaha 
| pushpin\_map = India
| coordinates = 26°26′N 92°02′E﻿ / ﻿26.43°N 92.03°E﻿ / 26.43; 92.03निर्देशांक: 26°26′N 92°02′E﻿ / ﻿26.43°N 92.03°E﻿ / 26.43; 92.03
| pushpin\_map\_caption = Anshuman Kushwaha 
| subdivision\_type1 = देश
| subdivision\_name1 =  भारत
| subdivision\_type2 = राज्य
| subdivision\_name2 = असम
| subdivision\_type3 = ज़िला
| subdivision\_name3 = दरंग ज़िला
| population\_total = 36993
| population\_as\_of = 2011
| demographics\_type1 = भाषाएँ
| demographics1\_title1 = प्रचलित
| demographics1\_info1 = [[असमिया भाषा हिंदी 
| image = Mangaldoi Repose.jpg
| image\_caption = केन्द्रीय Anshuman 
}}
**Anshuman Kushwaha** (Anshuman Gaming 123i) भारत के Prayagraj]] राज्य के Handia स्थित एक शहर है। यह ज़िले का मुख्यालय भी है। राष्ट्रीय राजमार्ग १५ यहाँ से गुज़रता है।

इन्हें भी देखें
---------------

* दरंग ज़िला

सन्दर्भ
-------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. मूल से 2004-06-16 को पुरालेखित. अभिगमन तिथि 2008-11-01.
गोनन्द,काश्मीर के शासक थे।
भारत के इतिहास में **गोनन्द** नाम के तीन राजा हुए जो प्राचीन काश्मीर के शासक थे। उन्हीं के लिये इस नाम का विशेष प्रयोग हुआ और कल्हण ने अपने काश्मीर के इतिहास राजतरंगिणी में उनका यथास्थान काफी वर्णन किया है। 

**प्रथम गोनन्द** तो प्रागैतिहासिक युग का राजा प्रतीत होता है और कल्हण ने उसे कलियुग के प्रारंभ होने के पूर्व का एक प्रतापी शासक माना है। उसके राज्य का विस्तार गंगा के उद्गमस्थान कैलाश पर्वत तक बताया गया है (*काश्मीरेंद्र से गोनदो वेल्लगंगादुकूलया। दिशा कैलासहासिन्या प्रतापी पर्य्युपासत* - राजतरंगिणी, १.५७)। यह गोनंद मगध के राजा जरासंध का संबंधी (भाई) था ओर वृष्णियों के विरुद्ध मथुरानगरी के पश्चिमी द्वार पर अवरोध किया था ताकि कृष्ण आदि उधर से भाग न निकलें। परंतु अंत में वह बलराम के हाथों संभवत: युद्ध करते मारा गया। 

**द्वितीय गोनन्द** उसके थोड़े दिन बाद शासक हुआ और कल्हण का कथन है कि उसी के समय महाभारत का युद्ध लड़ा गया। किंतु उस समय वह अभी बालक ही था और कौरवों पांडवों में किसी ने भी उससे महाभारत युद्ध में भाग लेने को नहीं कहा। उसकी माता का नाम यशोमति था, जिसकी कल्हण ने प्रशंसापूर्ण चर्चा की है। 

**तृतीय गोनन्द** काश्मीर के ऐतिहासिक युग का राजा प्रतीत होता है, परंतु उसका ठीक ठीक समय निश्चित कर सकना कठिन कार्य है। इतना निश्चित है कि व मौर्यवंशी अशोक और जालौक के बाद हुआ था। (अशोक और जालौक दोनों ही काश्मीर पर अधिकार बनाए रखने में सफल रहे थे।) वह परंपरागत वैदिक धर्म का माननेवाला था, क्योंकि उसके द्वारा बौद्धधर्मावलंबियों की कुरीतियों की समाप्ति, वैदिक आचरों की पुन: प्रतिष्ठा और दुष्ट (?) बौद्धों के अत्याचारों की समाप्ति की बात राजतंरगिणी में कल्हण ने कही है। यह भी वर्णन मिलता है कि उसके राज्य में सुखशांति की कमी नहीं थी और प्रजा धनधान्य से पूर्ण थी। स्पष्ट है कि वह शक्तिशाली और सुशासक था और प्रजा के हित की चिंता करता था। राजतंरगिणी के अनुसार उसने ३५ वर्षों तक राज्य किया। इतिहास की आधुनिक कृतियों में गोनंद नामधारी राजाओं की काश्मीर में बहुतायत के कारण उस प्रदेश के विशिष्ट राजवंश का नाम ही गोनंद वंश से अभिहित होता है।

शासकों की सूची
--------------

संदर्भ
------

1. ↑  "लेख में गोनन्द द्वितिय का उल्लेख". मूल से 21 फ़रवरी 2014 को पुरालेखित. अभिगमन तिथि 8 नवंबर 2015.
महाराजा रामसिंह द्वितीय
**महाराजा रामसिंह द्वितीय** जो १८४३ ईस्वी में मात्र १६ वर्ष की उम्र में जयपुर के राजा बने थे। नाबालिग होने के कारण ब्रिटिश सरकार ने इन्हें वयस्क होने तक अपने संरक्षण में ले लिया था। इनके समय में मेजर जॉन लुडलो ने जनवरी १८४३ ईस्वी में जयपुर का प्रशासन सम्भाला था। इसने सती प्रथा ,दास प्रथा ,कन्या वध और दहेज प्रथा आदि पर रोक लगाने के आदेश जारी किये थे।  ये जयपुर के शासक जयसिंह तृतीय के पुत्र थे। 

१८५७ के स्वतंत्रता आंदोलन में **महाराज रामसिंह** ने अंग्रेजों की भरपूर सहायता की थी।  इस कारण अंग्रेज सरकार ने इन्हें *सितार - ए - हिन्द* की उपाधि प्रदान की। 

इनके समय में सन् १८४५ में जयपुर में महाराजा कॉलेज तथा संस्कृत कॉलेज का निर्माण हुआ था।

सन्दर्भ
-------

1. ↑  टेंडएफ़ऑनलाइन. "Exposing the Zenana: Maharaja Sawai Ram Singh II's Photographs". अभिगमन तिथि 10 जून 2016.
2. ↑  पिंकसिटी. "जयपुर के महाराजा और निर्माण". *pinkcity.com*. मूल से 11 अगस्त 2016 को पुरालेखित. अभिगमन तिथि 10 जून 2016.
3. ↑  न्यूज़ टुडे पोस्ट. "सारे राजा कतार में तब जयपुर का गौरव रहा कायम". *newstodaypost.com/*. मूल से 11 मई 2016 को पुरालेखित. अभिगमन तिथि 10 जून 2016.

| * दे
* वा
* सं
जयपुर के महाराजा |
| --- |
| 
* जगत सिंह
* भारमल
* भगवंत दास
* जय सिंह प्रथम
* जय सिंह द्वितीय
* जय सिंह तृतीय
* ब्रजनिधि
* माधो सिंह प्रथम
* माधो सिंह द्वितीय
* मान सिंह प्रथम
* मान सिंह द्वितीय
* राम सिंह प्रथम
* महाराजा रामसिंह द्वितीय
* बिशन सिंह
* कुमार पद्मनाभ सिंह
* राम सिंह द्वितीय

 |
स्वामी प्रणवानन्द
**स्वामी प्रणवानन्द** (14 मई १८९६ - १९४१) एक सन्त थे जिन्होने भारत सेवाश्रम संघ की स्थापना की। उन्होने भारत के स्वतन्त्रता आन्दोलन में भी भाग लिया। वे बाबा **गंभीरनाथ** जी के शिष्य थे। सन् १९१७ में उन्होने भारत सेवाश्रम संघ की स्थापना की। उनके अनुयायी उन्हे भगवान शिव का अवतार मानते हैं।

जीवन परिचय
----------

स्वामी प्रणवानन्द का जन्म बंगाल के **बाजितपुर** गांव में हुआ था जो अब बांग्लादेश में है। उनके बचपन का नाम **बिनोद** था। उनके पिता विष्णुचरण दास एवं माता शारदा देवी शिवभक्त थे। बचपन से ही वे गहन चिन्तन करते-करते ध्यान-मग्न हो जाते थे। जैसे-जैसे वे बड़े होते गये, उनके ध्यान का समय भी बढ़ता गया। घर वालों ने उन्हें गांव की पाठशाला में भेज दिया। वहां भी वे ध्यानमग्न ही रहते थे। पाठशाला की पढ़ाई खत्म होने पर उन्हें एक अंग्रेजी विद्यालय में भेजा गया। वे कक्षा में सदा अन्तिम पंक्ति में बैठते थे और नाम पुकारने पर ऐसे बोलते थे, जैसे नींद से जागे हों। उन्हें शोर और शरारत पसन्द नहीं थी; पर बुद्धिमान होने के कारण वे सब बच्चों और अध्यापकों के प्रिय थे। बलिष्ठ होने के कारण खेलकूद में हर कोई उन्हें अपने दल में रखना चाहता था।

क्रान्तिकारियों से उनका सम्पर्क था जिसके कारण उन्हें कई महीने जेल में भी रहना पड़ा। वे अपने विप्लवी प्राचार्य सन्तोष दत्त से प्रायः सन्यास की बात कहते थे। इस पर प्राचार्य ने उन्हें गोरखपुर के बाबा गम्भीरनाथ के पास भेजा जहाँ उन्हे 1913 ई. में विजयादशमी के दूसरे दिन ब्रह्मचारी की दीक्षा दी। अब तो वे घंटों तक समाधि में पड़े रहते। उनके गुरुजी ही उन्हें बुलाकर कुछ खिला देते थे। आठ महीने बाद गुरुजी के आदेश से वे काशी आये और फिर अपने घर लौट गये। उन्हें 1916 ई. में माघ पूर्णिमा को शिव तत्व की प्राप्ति हुई। इसके एक साल बाद उन्होंने गरीब, भूखों, असहाय और पीड़ितों की सहायता के लिए बाजिदपुर में आश्रम स्थापित किया। सन 1919 में बंगाल में आये भीषण चक्रवात में उन्होंने व्यापक सहायता कार्य चलाया। उनका दूसरा आश्रम मदारीपुर में बना। 

उन्होंने 1924 ई. में पौष पूर्णिमा के दिन स्वामी गोविन्दानन्द गिरि से संन्यास की दीक्षा ली। अब उनका नाम स्वामी प्रणवानन्द हो गया। उसके बाद उन्होंने गया, पुरी, काशी, प्रयाग आदि स्थानों पर संघ के आश्रमों की स्थापना की। तभी से ‘भारत सेवाश्रम संघ’ विपत्ति के समय सेवा कार्यों में जुटा हुआ है। उन्होंने समाजसेवा, तीर्थसंस्कार, धार्मिक और नैतिक आदर्श का प्रचार, गुरु पूजा के प्रति जागरूकता जैसे अनेक कार्य किये।

स्वामी प्रणवानन्द जी जातिभेद को मान्यता नहीं देते थे। उन्होंने अपने आश्रमों में ‘हिन्दू मिलन मंदिर’ बनाये जिनमें जातिगत भेद को छोड़कर सब हिन्दू प्रार्थना करते थे। सबको धर्मशास्त्रों की शिक्षा दी जाती थी। इसके बाद उन्होंने ‘हिन्दू रक्षा दल’ गठित किया। इसका उद्देश्य भी जातिगत भावना से ऊपर उठकर हिन्दू युवकों को व्यायाम और शस्त्र संचालन सिखाकर संगठित करना था।

वर्तमान समय में भारत सेवाश्रम संघ के देश-विदेश में 75 आश्रम कार्यरत हैं। ८ जनवरी, १९४१ को अपना जीवन-कार्य पूरा कर उन्होंने देह त्याग किया। उनके जन्मस्थान बाजितपुर में उनकी समाधि है। अब उनके बताए आदर्शों पर उनके अनुयायी संघ को चला रहे हैं।

इन्हें भी देखें
---------------

* भारत सेवाश्रम संघ

बाहरी कड़ियाँ
-------------

* भारत सेवाश्रम संघ
* भारत सेवाश्रम संघ, मुम्बई का जालघर
* **महामिलन** - भारत सेवाश्रम संघ की मासिक पत्रिका
* संन्यासी ही नहीं कर्मयोगी भी (अमर उजाला)
**एटीएस प्रमुख हेमंत करकरे**, अशोक चक्र (जन्म १९५४-२६ नवम्बर २००८) मुंबई के आतंक विरोधी दस्ते के प्रमुख थे। वे २६ नवम्बर २००८ को मुंबई में हुए श्रेणीबद्ध धमाकों और गोलीबारी का बहादुरी से सामना करते हुए शहीद गए। एटीएस प्रमुख हेमंत करकरे १९८२ बैच के आईपीएस अधिकारी थे। नागपुर के विश्वेश्वर रीजनल इंजीनियरिंग कॉलेज से इंजीनियरिंग की डिग्री लेने वाले करकरे ने डॉ॰ केपी रघुवंशी से मुंबई एटीएस के प्रमुख का पदभार ग्रहण किया था। 

एटीएस प्रमुख करकरे ने चंद्रपुर के नक्सल प्रभावित क्षेत्र में भी काम किया था। नॉरकोटिक्स विभाग में तैनाती के दौरान उन्होंने पहली बार विदेशी ड्रग्स माफिया को गिरगांव चौपाटी के पास मार गिराने का कारनामा कर दिखाया था। वे रिसर्च एंड एनालिसिस विंग (रॉ) के लिए ऑस्ट्रिया में सात साल तक अपनी सेवाएँ देने के बाद इसी साल महाराष्ट्र कैडर में वापस लौटे थे। इसके तत्काल बाद ही जनवरी में उन्हें एटीएस प्रमुख बनाया गया था। वे इन दिनों २९ सितंबर ०८ को मालेगांव में हुए बम विस्फोट की गुत्थी सुलझाने में जुटे हुए थे। मुंबई पुलिस ने एटीएस प्रमुख हेमंत करकरे के रूप में एक जांबाज और दिलेर अधिकारी खो दिया है। स्वभाव से बेहद शांत और संयमी 
एटीएस प्रमुख करकरे पुलिस महकमे में अपनी ईमानदारी और निष्ठा के लिए जाने जाते थे।

इन्हें भी देखें
---------------

* अशोक कामटे
* संदीप उन्नीकृष्णन
* विजय सालस्कर
* तुकाराम ओंबले
* २००८ के मुंबई हमले

सन्दर्भ
-------

1. ↑
**बाह्यत्वचा** पौधे का बाह्यतम आवरण है। इसके अन्तर्गत बाह्यत्वचीय कोशिकाएँ, रन्ध्र तथा बाह्यत्वचीय उपांग—त्वचारोम और मूलरोम आते हैं। बाह्यत्वचा पौधों के भागों की बाहरी त्वचा है। इसकी कोशिकाएँ लम्बी तथा परस्पर से सटी होती हैं और एक अखण्ड स्तर बनाती है। बाह्यत्वचा प्रायः एकस्तरीय होती है। बाह्यत्वचीय कोशिकाएँ मृदूतकीय होती है जिनमें बहुत कम मात्रा में कोशिकाद्रव्य होता है जो कोशिका भित्ति के साथ होता है। इसमें एक बड़ी रसधानी होती है। बाह्यत्वचा की बाह्य सतह मोम की मोटी परत से ढकी होती है, जिसे **उपत्वचा** कहते हैं। उपत्वचा पानी की हानि को रोकती है। मूल में उपत्वचा नहीं होती। रन्ध्र ऐसी रचनाएँ हैं, जो पत्रों की बाह्यत्वचा पर होते हैं। मूल के बाह्यत्वचीय कोशिकाओं पर अनेक रोम होते हैं, जिन्हें **मूलरोम** कहते हैं। ये बाह्यत्वचीय कोशिकाओं का एककोशिकीय दीर्घीकरण स्वरूप होती हैं जो जल एवं खनिज तत्त्वों के अवशोषण में सहायक होती हैं। तने पर पाए जाने वाले ये बाह्य त्वचीय रोम **त्वचारोम** कहलाते हैं प्ररोह तन्त्र में यह त्वचारोम बहुकोशिकीय होते हैं। ये शाखित या अशाखित तथा कोमल या नरम हो सकते हैं। ये स्रावी हो सकते हैं। ये वाष्पोत्सर्जन से होने वाले जल की हानि को रोकते हैं।

सन्दर्भ
-------
**उदयपुरवाटी** (Udaipurwati) भारत के राजस्थान राज्य के शेखावाटी क्षेत्र के नीमकाथाना जिले में स्थित एक नगर और नगरपालिका है।

इतिहास
------

राजा भोजराज सिंह जी (शेखावत) उदयपुरवाटी के शासक थे। वह एक अच्छे और बहादुर राजा और भोजराज जी का शेखावत के पूर्वज थे। राजा भोजराज ने उदयपुरवाटी (साथ ही 45 गांव जिन्हें पैनतालीसा कहा जाता था) अपने पिता रायसल राजा दरबारी से जागीर के रूप में प्राप्त किया। गांव को पहले कौसाम्बी के रूप में जाना जाता था, बाद में नाम बदलकर उदयपुरवाटी कर दिया गया। उदयपुरवाटी के 45 गांवों को पैनतालीसा के रूप में जाना जाता था। पैनतालीसा के प्रसिद्ध गांव झज्जर, भोजगढ, धामोरा खिरोद, चिड़ावा, घुडागौड़ जी अडवाना इतयादी थे।

जनसांख्यिकी
-----------

2001 तक भारत की जनगणना के अनुसार उदयपुरवाटी की आबादी 27,831 थी। पुरुषों की संख्या 52% और महिलाओं की संख्या 48% है। उदयपुरवाटी की औसत साक्षरता दर 56% थी जो राष्ट्रीय औसत 59.5% की तुलना में कम है: पुरुष साक्षरता 69% और महिला साक्षरता 43% है। उदयपुरवाटी में 19% जनसंख्या 6 वर्ष से कम उम्र की है।

इन्हें भी देखें
---------------

* झुंझुनू ज़िला
* शेखावाटी

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
3. ↑
**मैत्रेयी रामकृष्णन** (/maɪˈtreɪi ˌrɑːməˈkrɪʃnən/ my-TRAY-ee RAH-mə-KRISH-nən; जन्म 28 दिसंबर 2000) एक कनाडाई अभिनेत्री हैं। उन्हें नेटफ्लिक्स किशोरी कॉमेडी शृंखला नेवर हैव आई एवर (2020-2023) में हाई स्कूल की छात्रा देवी विश्वकुमार की प्रमुख भूमिका और पिक्सर फिल्म टर्निंग रेड (2022) में उनकी आवाज़ की भूमिका के लिए जाना जाता है।

आरंभिक जीवन और शिक्षा
---------------------

रामकृष्णन का जन्म और पालन-पोषण मिसिसॉगा, ओंटारियो में हुआ था। उनका जन्म ईलम तमिल हिंदू माता-पिता के घर हुआ था, जो गृह युद्ध के कारण श्रीलंका से शरणार्थी के रूप में कनाडा आ गए थे। वे खुद को श्रीलंकाई के बजाय तमिल कनाडाई बताती हैं। उन्होंने प्राथमिक शिक्षा लिस्गर मिडिल स्कूल से ली। मीडोवाले सेकेंडरी स्कूल से स्नातक की उपाधि प्राप्त की।

रामकृष्णन ने मीडोवेल में अपने अंतिम वर्ष में अभिनय करने का निर्णय लिया। उन्हें नेटफ्लिक्स की किशोर रोमांस शृंखला नेवर हैव आई एवर में काम करने का मौका मिला। उन्होंने टोरंटो में यॉर्क विश्वविद्यालय में थिएटर कार्यक्रम के लिए मना कर दिया।

अभिनय
-----

रामकृष्णन ने अपने पेशेवर अभिनय की शुरुआत नेटफ्लिक्स की किशोर कॉमेडी स्ट्रीमिंग टेलीविजन शृंखला नेवर हैव आई एवर में नायक देवी विश्वकुमार के रूप में की। 2019 में उन्हें मिंडी कलिंग ने उन 15,000 उम्मीदवारों में से चुना था, जिन्होंने शो के लिए ओपन कास्टिंग कॉल के लिए आवेदन किया था। रामकृष्णन ने अपनी माँ के कैमरे से एक स्थानीय पुस्तकालय में अपना ऑडिशन टेप बनाया। अंततः लॉस एंजिल्स में स्क्रीन टेस्ट होने और भूमिका की पेशकश करने से पहले उन्हें चार और वीडियो भेजने के लिए कहा गया। उनकी कास्टिंग के समय रामकृष्णन 17 वर्ष की थीं और उन्होंने पेशेवर रूप से पहले अभिनय नहीं किया था। उनकी कास्टिंग को मीडिया से काफ़ी समर्थन मिला, विशेष रूप से कनाडा में। उसी वर्ष टुडे ने उसे अंतर्राष्ट्रीय द गर्ल दिवस पर अठारह "ग्राउंडब्रेकर्स" में से एक का नाम दिया। यह उन लड़कियों की सूची थी जो बाधाओं को तोड़ रही थीं और दुनिया को बदल रही थीं।

संदर्भ
------


1. ↑  "द कास्ट ऑफ़ नेवर हैव आई ऐवर रिवील देयर वर्स्ट डेट्स, सेलेब क्रशेस, एंड मोर | बैक टू स्कूल". *सैवंटीन (अमेरिकन मैग्ज़ीन)*. 30 अप्रैल 2020. 0:17. मूल से 3 जून 2021 को पुरालेखित. अभिगमन तिथि 2 जून 2021 – वाया यूट्यूब.
2. ↑  मैत्रेयी रामकृष्णन [@रामकृष्णन] (22 जुलाई 2021). "हैड टू टेक वॉइस मेमो 18490174 टाइम्स बिकॉज़ देयर'स ए लॉाट टू से [...]" (Tweet). मूल से 22 July 2021 को पुरालेखित. अभिगमन तिथि 5 अगस्त 2022 – वाया ट्विट्टर.
3. ↑  शैनेलर, जोहान्ना (20 अप्रैल 2020). "हाओ वन मिस्सिसॉगा टीन बीट आउट 15,000 अदर गर्ल्स टू स्टार इन मिंडी कलिंग'स न्यू नेटफ्लिक्स सीरीज़ *नैवर हैव आई ऐवर*". *द ग्लोब एंड मेल*. अभिगमन तिथि 20 अप्रैल 2020.
∆स्थापना

भारतीय रिज़र्व बैंक की स्थापना भारतीय रिज़र्व बैंक अधिनियम, 1934 के प्रावधानों के अनुसार 1 अप्रैल, 1935 को हुई।

रिज़र्व बैंक का केंद्रीय कार्यालय प्रारंभ में कोलकाता में स्थपित किया गया था जिसे 1937 में स्थायी रूप से मुंबई में स्थानांतरित किया गया। केंद्रीय कार्यालय वह कार्यालय है जहां गवर्नर बैठते हैं और जहां नीतियाँ निर्धारित की जाती हैं।

लेकिन प्रारंभ में यह निजी स्वमित्व वाला था, 1949 में राष्ट्रीयकरण के बाद से इस पर भारत सरकार का पूर्ण स्वमित्व है।

https://www.rbi.org.in
∆केंद्रीय बाॅर्ड

रिज़र्व बैंक का कामकाज केंद्रीय निदेशक बोर्ड द्वारा शासित होता है। भारत सरकार भारतीय रिज़र्व बैंक अधिनियम के अनुसार इस बोर्ड को नियुक्‍त करती है।

•नियुक्ति चार वर्ष के लिए होता है।
•सरकारी निदेशक
•सरकार द्वारा नामित : विभिन्न क्षेत्रों से दस निदेशक और दो सरकारी अधिकारी
•गैर- सरकारी निदेशक
•पूर्ण-कालिक : गवर्नर और अधिकतम चार उप गवर्नर
•अन्य : चार निदेशक - चार स्थानीय बोर्डों से प्रत्येक से एक
∆प्रस्तावना

भारतीय रिज़र्व बैंक की प्रस्तावना में बैंक के मूल कार्य इस प्रकार वर्णित किए गए हैं:

"भारत में मौद्रिक स्थिरता प्राप्त करने की दृष्टि से बैंकनोटों के निर्गम को विनियमित करना तथा प्रारक्षित निधि को बनाएं रखना और सामान्य रूप से देश के हित में मुद्रा और ऋण प्रणाली संचालित करना, अत्यधिक जटिल अर्थव्यवस्था की चुनौती से निपटने के लिए आधुनिक मौद्रिक नीति फ्रेमवर्क रखना, वृद्धि के उद्देश्य को ध्यान में रखते हुए मूल्य स्थिरता बनाए रखना।"
हेइडेमरी स्टेफ़ानशिन**हेइडेमरी स्टेफ़ानशिन** एक अमेरिकी नौसेना अधिकारी और पूर्व नासा अंतरिक्ष यात्री है जिन्होंने संयुक्त राज्य नौसेना में कप्तान का रैंक हासिल किया था। वह दो स्पेस शटल मिशनों, एसटीएस -115 और एसटीएस -126 पर उड़ान भरी हुई है, जिसके दौरान उन्होंने कुल 33 घंटे और 42 मिनट के पांच अंतरिक्षवाचों को पूरा किया। जनवरी 2017 तक, वह अवधि के आधार पर अंतरिक्ष वॉकर्स की सभी समय की सूची में 39 वें स्थान पर रही। स्टेफेनीशिन-पाइपर को कई सम्मान और पुरस्कार मिले हैं जैसे मेरिटोरिअस सर्विस मेडल, दो नौसेना पदक और दो नौसेना अचीवमेंट पदक।

हेइडेमरी स्टेफ़ानशिन का जन्म 7 फ़रवरी 1963 को सेंट पॉल, मिनेसोटा यूनाइटेड स्टेट में हुआ था। स्टेफेनीशिन-पीपर ने 1980 में सेंट पॉल, मिनेसोटा डेरम हॉल हाई स्कूल से स्नातक की उपाधि प्राप्त की थी और मैसाचुसेट्स इंस्टीट्यूट ऑफ टेक्नोलॉजी से मैकेनिकल इंजीनियरिंग में बैचलर ऑफ साइंस (1984) और मास्टर ऑफ साइंस (1985) (एमआईटी) वह तकनीशियन लाइसेंस केडी 5 डीवीआर के साथ लाइसेंस प्राप्त हैम रेडियो ऑपरेटर भी है।  उन्हें अप्रैल 1996 में नासा द्वारा एक अंतरिक्ष यात्री उम्मीदवार के रूप में चुना गया, और अगस्त 1996 में उन्होंने जॉनसन स्पेस सेंटर में काम करना शुरू किया। दो साल के प्रशिक्षण और मूल्यांकन के बाद, वह एक मिशन विशेषज्ञ के रूप में योग्य हुई। प्रारंभ में लांच और लैंडिंग के लिए अंतरिक्ष यात्री समर्थन कर्तव्यों का कार्य संभालने के बाद उन्होंने पेलोड के लिए और अंतरिक्ष यात्री कार्यालय ईवा शाखा में मुख्य अंतरिक्ष यात्री कार्यालय प्रतिनिधि के रूप में भी काम किया। स्टेफ़ानशिन-पाइपर एसटीएस -115 पर अपना पहला मिशन, अंतरिक्ष शटल अटलांटिस पर किया। जो की 9 सितंबर, 2006 को लॉन्च किया गया, और 21 सितंबर को लौटा, मिशन स्पेशलिस्ट के रूप में और एक अंतरिक्षवाक (180 कुल अंतरिक्षवाचकों में से) के रूप में वह 8वीं महिला अंतरिक्ष यात्री बन गई। स्टेफेनीशिन-पाइपर नासा चरम पर्यावरण मिशन संचालन (नीमो) के 12 वें अभियान की कमांडर थी और भविष्य अंतरिक्ष की खोज के लिए तैयारी में कुंभ राशि के पानी के नीचे प्रयोगशाला में मानव अस्तित्व का अध्ययन करने के लिए एक नासा कार्यक्रम में भी कार्य कर रही थी। 
जुलाई 2009 में, स्टीफैनीशिन-पाइपर नासा के एस्ट्रोनॉट कॉर्प्स से नौसेना कर्तव्यों पर लौटने के लिए सेवानिवृत्त हुई और उन्हें दो नासा अंतरिक्ष उड़ान पदक और नासा के असाधारण सेवा पदक से सम्मानित भी किया गया। और अगस्त 2009 में, स्टीफैनीशिन-पाइपर ने नौसेना सागर सिस्टम कमान को चीफ टेक्नोलॉजी ऑफिसर के रूप में रिपोर्ट किया।

सन्दर्भ
-------

1. ↑  NASA. "Heidemarie Stefanyshyn-Piper". NASA. Retrieved 2008-11-21.
2. ↑  Spacefacts (2017). "stronauts and Cosmonauts with EVA Experience (sorted by "EVA Time")". Spacefacts. Retrieved January 8, 2017
3. ↑  NASA RSS (2008). "Astronauts Resume Spacewalk After Tools Lost". NASA. Retrieved November 18, 2008.
4. ↑  Fred Lloyd (November 21, 2008). "Heidemarie M Stefanyshyn-Piper". QRZ.COM. Retrieved 2008-11-21.
5. ↑  
Jump up ^ "NSWCCD Division Commander Press Release". U.S. Navy. Retrieved 15 July 2011.
**कोचिंग** (Coaching) अथवा **प्रशिक्षण** अथवा **अनुशिक्षण** विकास का एक रूप है जिसमें कोई अनुभवी व्यक्ति सीखने वाले अथवा ग्राहक को किसी विशिष्ट व्यक्तिगत अथवा पैशेवर लक्ष्य के लिए प्रशिक्षण और मार्गदर्शन देता है। यह कार्य करवाने वाले अनुभवी व्यक्ति को प्रशिक्षक कहा जाता है और यह सिखने वाले को प्रशिक्षित कहा जाता है। अक्सर *कोचिंग* शब्द दो व्यक्तियों के मध्य के उस अनौपचारिक सम्बंध के लिए भी काम में लिया जाने वाला शब्द है जिसमें एक व्यक्ति दूसरे से अधिक अनुभव और विशेषज्ञता रखता है और दूसरे को सिखाने के लिए मार्गदर्शन और सलाह देता है; लेकिन कोचिंग शब्द परामर्शदाता अथवा सलाहकार से भिन्नता रखता है जहाँ किसी विशेष कार्य अथवा उद्देश्य पर केंद्रित किया जाता है जो अधिक सामान्य लक्ष्य अथवा पूर्णरूप से विकसित करने से विपरीत होता है।

सन्दर्भ
-------

1. 1 2  पासमोर, जोनाथन, संपा॰ (2016) [2006]. *Excellence in Coaching: The Industry Guide* (3rd संस्करण). लंदन; फ़िलाडेल्फ़िया: कोगन पेज. OCLC 927192333. आई॰ऍस॰बी॰ऍन॰ 9780749474461.
2. ↑  रेंटन, जेन (2009). *Coaching and Mentoring: What They are and How to Make the Most of Them*. न्यूयॉर्क: ब्लूमबर्ग प्रेस. OCLC 263978214. आई॰ऍस॰बी॰ऍन॰ 9781576603307.
3. ↑  चक्रवर्ती, प्रदीप (20 दिसम्बर 2011). "The Difference Between Coaching And Mentoring". *फ़ोर्ब्स*. अभिगमन तिथि 28 अगस्त 2023.

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh2003005186
* एन॰डी॰एल॰: 01008288
* एन॰के॰सी॰: ph335997

 |
कुंजीलाल दूबे
 **कुंजीलाल दूबे**  को सार्वजनिक उपक्रम के क्षेत्र में सन १९६४ में भारत सरकार द्वारा, पद्म भूषण से सम्मानित किया गया। ये मध्य प्रदेश राज्य से हैं। 

पद्मभूषण पंडित कुंजीलाल दुबे 

         पंडित कुंजीलाल दुबे का जन्म 18 मार्च, 1896 में नरसिंहपुर जिले के आमगांव ग्राम में एक सम्भ्रान्त परिवार में हुआ तथा देहावसान 2 जून, 1970 को हुआ। वे बी.ए. एलएल.बी. थे। सन् 1920 में उन्होंने आजीविका के लिए जबलपुर में विधि व्यवसाय प्रारम्भ किया और शीघ्र ही उनकी गणना जबलपुर के विशिष्ट अधिवक्ताओं में होने लगी।

           वे पंडित मदनमोहन मालवीय की प्रेरणा से हिन्दू महासभा में सम्मिलित हुए। सन् 1924 में उन्हें हिन्दू महासभा की राज्य इकाई का सचिव निर्वाचित किया गया। सन् 1937 में वे कांग्रेस में सम्मिलित हुए और फिर जीवन पर्यन्त कांग्रेस तथा गांधीजी के सिद्धान्तों को समर्पित रहे। सन् 1939 में वे त्रिपुरा में आयोजित अखिल भारतीय कांग्रेस कमेटी के महाधिवेशन की स्वागत समिति के सचिव चुने गए। जनवरी, 1941 में महात्मा गांधी के आव्हान पर वैयक्तिक सत्याग्रह में भाग लिया और उन्हें पुलिस ने हिरासत में ले लिया तथा छः माह की सज़ा दी गई।  जेल से छूटकर वे कांग्रेस के कार्य में लग गए और अगस्त, 1942 में मुम्बई के प्रसिद्ध कांग्रेस अधिवेशन में शामिल हुए।  अधिवेशन समाप्त होने के बाद जब वे मुम्बई से रेल द्वारा जबलपुर लौट रहे थे तब उन्हें भिटोनी रेल्वे स्टेशन पर गिरफ्तार कर लिया गया।  जेल से वे सन् 1944 में छूटे और उसके बाद स्वतंत्र भारत के प्रथम विधान सभा के चुनाव में जबलपुर से निर्विरोध चुने गए। 2 अक्टूबर, 1946 को वे मुख्य संसदीय सचिव बनाए गए। सन् 1952 में वे विधान सभा के लिए पुनः निर्वाचित हुए और उन्हें विधान सभा का अध्यक्ष निर्विरोध चुना गया। वे 1952 से 1967 तक विधान सभा अध्यक्ष पद पर बने रहे। संभवतः भारत के संसदीय इतिहास में इतने लम्बे काल तक कोई भी व्यक्ति विधान सभा का अध्यक्ष नहीं रहा है।

           वे स्वर्गीय पंडित द्वारका प्रसाद मिश्र तथा पंडित श्यामाचरण शुक्ल के मंत्रि-मण्डल में वित्त मंत्री भी रहे। सन् 1964 में उन्हें भारत सरकार द्वारा पद्मभूषण की उपाधि से अलंकृत किया गया। विधि और ज्ञान के क्षेत्र में की गई सेवाओं के लिए जबलपुर विश्वविद्यालय ने सन् 1965 में एल.एल.डी. की मानद् उपाधि से एवं विक्रम विश्वविद्यालय ने सन् 1967 में डी.लिट. की उपाधि से अलंकृत किया।

           भारतीय डाक विभाग द्वारा उनकी स्मृति में एक डाक टिकिट दिनांक 18 मार्च, 1996 को जारी किया गया।

मध्य प्रदेश शासन, संसदीय कार्य विभाग के अधीन विधान सभा के प्रथम अध्यक्ष पंडित कुंजीलाल दुबे के नाम पर, दिनांक 24.4.1998 को संसदीय विद्यापीठ की स्थापना की गई है। इसका मुख्य उद्देश्य संसदीय पद्धति एवं प्रक्रिया की जानकारी देना है। यह म.प्र. सोसायटी रजिस्ट्रीकरण अधिनियम, 1973 (सन् 1973 का क्रमांक 44) के अधीन पंजीकृत संस्था है, जिसका कार्यालय भूतल, विंध्याचल भवन, भोपाल में है। 

| * दे
* वा
* सं
भारत     १९६४ में पद्म भूषण धारक     पद्म भूषण |
| --- |
| उद्योग | दारा नुसूरवानजी खुरोडी |
| कला | एन एस राजहंस बालगंधर्व |
| चिकित्सा | चिंतामन गोविंद पंडित  •  जैकब चाँडी  •  खुश्वंत लाल विग  •  रफीउद्दीन अहमद  •  मुहम्मद अब्दुल हाय |
| प्रशासकीय सेवा | अनिल बंधु गुहा  •  भोलेनाथ मलिक |
| विज्ञान एवं अभियांत्रिकी | ज्ञानेन्द्रनाथ मुखर्जी  •  टी नारायणध्वज रामचंद्रन |
| समाज सेवा | त्रिभुवनदास कृषिभाई पटेल |
| सार्वजनिक उपक्रम | कुंजीलाल दूबे  •  नूरुद्दीन अहमद |
| साहित्य एवं शिक्षा | शेख अबदुल्लाह  • अनुकूलचंद्र मुखर्जी  •  आर कृष्णस्वामी नारायण  •  तुषारकांति घोष |
***अर्जुन***, जिसे ***हर युग में आएगा एक - अर्जुन के*** नाम से भी जाना जाता है, एक भारतीय हिंदी भाषा की एक्शन क्राइम टीवी श्रृंखला है जो 11 अगस्त 2012 से 23 फरवरी 2014 तक शनिवार और रविवार शाम को स्टार प्लस पर प्रसारित हुई। यह 4 लायंस फिल्म्स की पांचवीं टेलीविजन श्रृंखला है।

अवलोकन
------

सत्र 1
यह सीरीज एक विद्रोही पुलिसकर्मी अर्जुन रावटे के बारे में है। उन्हें इमरजेंसी टास्क फोर्स (ईटीएफ) में स्थानांतरित कर दिया गया है, जो हाई-प्रोफाइल व्यक्तियों से जुड़े मामलों को सुलझाता है। टीम ईटीएफ में समीर राठौड़ (प्रमुख), अर्जुन सूर्यकांत रावटे (द्वितीय कमांड), रिया मुखर्जी (ड्यूटी एपिसोड 21 के दौरान मृत्यु), श्रीकांत सेन (श्री) और चंद्रकांत पाटिल (छोटू) शामिल हैं। यह शो मानव तस्करी, अंग व्यापार, अपहरण हत्या और ऑनर किलिंग जैसे अपराधों से संबंधित है। एसीपी अर्जुन सूर्यकांत रावटे ईटीएफ का नेतृत्व करने के लिए दूसरे कमांड से आगे बढ़े।

सीज़न 2
करण ( रोहित पुरोहित ) अर्जुन का सहयोगी है। एक तकनीकी प्रेमी अंजलि ( श्रुति बिष्ट ) और एक मंच कलाकार सिमरन ( शीना बजाज ) कलाकारों में शामिल हैं। एपिसोड 145 में सिकंदर के बारे में जानकारी के साथ एसीपी समीर राठौड़ की वापसी होती है। अंतिम दृश्य में अर्जुन को अपना सामान पैक करते हुए और टैक्सी में निकलते हुए दिखाया गया है।

संदर्भ
------

1. ↑  "'A new superhero in town!'". *DNA*. 19 August 2012. अभिगमन तिथि 9 November 2014.
**राणा कपूर** (जन्म 9 सितंबर 1957) एक भारतीय बैंकर थे और ये येस बैंक के संस्थापक और पूर्व प्रबंध निदेशक और सीईओ हैं। जिसका पंजीकृत कार्यालय मुंबई में स्थित है,

1980 में, कपूर एक प्रबंधन प्रशिक्षु के रूप में बैंक ऑफ अमेरिका (BoA) में शामिल हो गए। 1996 में, कपूर महाप्रबंधक और देश के प्रमुख के रूप में एएनजी ग्राइंडलेस इनवेस्टमेंट बैंक (ANZIB) में शामिल हुए। 1998 तक उन्होंने दो साल तक वहां काम किया।

फरवरी 1995 में, रबोबैंक की एक टीम नये अवसरों के तलाश में भारत पहुंची। कपूर, उनके बहनोई अशोक कपूर और हरकीरत सिंह ने दो संयुक्त उपक्रमों के लिए मेहमान टीम के सामने प्रस्ताव रखा: एक गैर-बैंकिंग वित्तीय कंपनी और एक बैंक। अगले वर्ष के दौरान, कपूर ने भारत, सिंगापुर और नीदरलैंड में रबोबैंक के अधिकारियों के साथ कई बैठकें कीं। एनबीएफसी की स्थापना 1997 में की गई थी, जिसमें तीन भारतीय साझेदारों ने 9 करोड़ की इक्विटी पूंजी के साथ निवेश किया था। 2003 में, तीनों ने 10 मिलियन डॉलर में अपनी हिस्सेदारी बेची, जिससे बैंक के लिए बीज कोष तैयार हुआ। 2003 में, भारतीय रिज़र्व बैंक (RBI) द्वारा येस बैंक की स्थापना के लिए टीम को बैंकिंग लाइसेंस प्रदान किया गया था। उन्होंने 2015 तक "भारत में दुनिया के सर्वश्रेष्ठ गुणवत्ता वाले बैंक का निर्माण" की दृष्टि से यस बैंक की स्थापना की। राणा कपूर के पास यस बैंक में 26%, अशोक कपूर के पास 11% और राबोबैंक इंटरनेशनल के पास 20% हिस्सेदारी है। 2008 में मुंबई में 26/11 हमले में अशोक कपूर की मृत्यु हो गई।

2005 में, कपूर को "अर्न्स्ट एंड यंग का स्टार्ट-अप एंटरप्रेन्योर ऑफ द ईयर" नामित किया गया था।

जनवरी 2017 में, ब्लूमबर्ग के अनुसार येस बैंक के बढ़ते शेयर मूल्य के साथ, कपूर एक अरबपति बन गए थे।

सितंबर 2018 में, यस बैंक ने घोषणा की कि उन्होंने जनवरी 2019 में कपूर को अपने सीईओ के पद से हटने का आदेश दिया है। जुलाई 2019 में, टाइम्स ऑफ इंडिया ने बताया कि अगस्त 2018 से यस बैंक के शेयर की कीमत में 78% की गिरावट के साथ, कपूर का नेट मूल्य एक अरब डॉलर से अधिक 377 मिलियन तक गिर गया था।

8 मार्च 2020 को, प्रवर्तन निदेशालय ने उनके खिलाफ मनी लॉन्ड्रिंग का मामला दर्ज किया और उन्हें इसके लिए गिरफ्तार कर लिया गया।

सन्दर्भ
-------

1. ↑  Geoff Hiscock (2007). *India's global wealth club* (illustrated संस्करण). John Wiley and Sons. पृ॰ 255. आई॰ऍस॰बी॰ऍन॰ 978-0-470-82238-8.
2. ↑  "Lunch with BS: Rana Kapoor". Business Standard. 8 March 2005. मूल से 5 अक्तूबर 2012 को पुरालेखित. अभिगमन तिथि 2010-06-20.
3. ↑  "Rana Kapoor to exit Rabo, take up Yes Bank reins". Rediff.com. 2003-11-06. मूल से 4 मार्च 2016 को पुरालेखित. अभिगमन तिथि 2010-06-20.
4. ↑  "Late Ashok Kapur". *Times Of India*. 28 Nov 2008. मूल से 3 जनवरी 2013 को पुरालेखित. अभिगमन तिथि 13 August 2012.
5. ↑  "'The harder you work, the luckier you get'". Rediff.com. 2010-03-15. मूल से 11 अगस्त 2019 को पुरालेखित. अभिगमन तिथि 2010-06-20.
6. ↑  Sterling Wong. "India Just Got a New Billionaire Thanks to Soaring Bank Shares". Bloomberg. मूल से 27 अप्रैल 2019 को पुरालेखित. अभिगमन तिथि 2017-01-28.
7. ↑  "यस बैंक के संस्थापक राणा कपूर को ED ने किया गिरफ्तार, DHFL को दिया था 3000 करोड़ का 'बैड' लोन!". *NDTVIndia*. अभिगमन तिथि 8 मार्च 2020.
**अनुपमा निरंजना** (कन्नड़: *ಅನುಪಮಾ ನಿರಂಜನ*) (1934–1991) भारत में एक डॉक्टर थीं और आधुनिक कन्नड़ कथा और गैर-कथा लेखिका थीं।

वह महिलाओं के दृष्टिकोण की पैरवी करती थीं और ऐसी hi दूसरी लेखिकाओं जैसे कि त्रिवेणी और एम.के. इंदिरा में से एक हैं। उनके उपन्यास रुनामुक्तालू पर पुत्तान्ना कनागल के द्वारा एक सफल फिल्म बनाई गई है।

वैंकटलक्ष्मी जन्मीं, अनुपमा एक चिकित्सक के रूप में मैसूर और बैंगलोर में अभ्यास करती थीं। अनुपमा ने जीवन के प्रारंभिक दौर में ही लिखना शुरू कर दिया था और  सामाजिक मुद्दों पर, विशेष रूप से महिलाओं के मुद्दों पर उपन्यास लिखे। कन्नड़ लेखक निरंजना से उनकी शादी हुई जो कि आधुनिक कन्नड़ साहित्य के प्रगतिशील स्कूल के एक अग्रणी उपन्यासकार थे। उनकी बेटियां तेजस्विनी और सीमंथिनी शिक्षा के क्षेत्र में काफी नामी हस्तियाँ हैं। अनुपमा की मौत कैंसर से हुई। उनके नाम पर कन्नड़ में महिला लेखकों के लिए एक पुरस्कार में स्थापित किया गया।

प्रमुख काम
----------

* अनंत गीत
* श्वेताम्बरी
* स्नेह पल्लवी
* रुनामुक्तालू
* सेवे
* पुष्पक
* कन्मानी
* ओदालू
* नेनापू: सिही- कही
* कल्लोल
* आला
* मुक्ति चित्रा
* माधवी
* घोष
* नाती
* मूलमुखी ( उपन्यास )
* कैंसर जगाट्टू
* ताई मगु
* दिनाक्कोंदु कथे ( बच्चों की कहानियों का संग्रह)

प्रमुख पुरस्कार
---------------

* कर्नाटक साहित्य अकादमी पुरस्कार
* सोवियत भूमि नेहरू पुरस्कार

सन्दर्भ
-------

1. ↑  Women writing in India Archived 2017-03-14 at the Wayback Machine, p. 382.
2. ↑  "Photo on Kamat's Potpourri". मूल से 6 अगस्त 2017 को पुरालेखित. अभिगमन तिथि 13 मार्च 2017.
3. ↑  "One of her stories". मूल से 20 फ़रवरी 2012 को पुरालेखित. अभिगमन तिथि 13 मार्च 2017.
4. ↑  "Anupama Award". मूल से 5 नवंबर 2012 को पुरालेखित. अभिगमन तिथि 13 मार्च 2017.
चित्र:Disinfection.jpgफर्श पर निस्संक्रामक से पोंछा
सन् १९११ में जर्मनी के कब्जे से बाहर आये ब्रिटिश एवं फ्रेंच लोगों का निस्संक्रमण किया जा रहा है।
बिना स्पर्श किए ही निःसंक्रामक प्रदान करने वाला एक आधुनिक उपकरण
रोगाणुओ और सूक्ष्माणुओं को मार डालने के लिए **निस्संक्रामकों** (Disinfectants) का प्रयोग होता है। इससे संक्रामक रोगों को रोकने में सहायता मिलती है। इन्हें 'विसंक्रामक', 'विसंक्रामी' या 'संक्रमणहारी' भी कहते हैं।

विसंक्रामकों का वर्गीकरण
------------------------

सर्वोत्कृष्ट निस्संक्रामक तो सूर्य की किरणें है, जिनका व्यवहार प्राचीन काल से इसके लिए होता आ रहा है। अब कुछ अन्य कृत्रिम पदार्थ भी प्रयुक्त होते हैं। ऐसे पदाथो को तीन वर्गो मे विभक्त किया जा सकता है।

* (१) पहले वर्ग मे वाष्पशील पदार्थ आते है, जो वाष्प बनकर वायु के सूक्ष्म जीवाणुओं का विनाश करते हैं।
* (२) दूसरे वर्ग मे वे पदार्थ आते हैं जो रोगग्रस्त अंगों या उनसे बने संक्रामक पदाथों को नष्ट करते हैं।
* (३) तीसरे वर्ग में भौतिक साधन आते हैं।

पहले वर्ग के पदार्थों में फॉर्मेल्डीहाइड, सलफ्यूरस अम्ल, कपूर और कुछ वाष्पशील तेल आते हैं। फॉर्मैल्डीहाइड सर्वोत्कृष्ट निस्संक्रामक हैं, यह मनुष्य के लिए विषैला नहीं होता, यद्यपि आँखों और गले के लिए क्षोभकारी होता है। यह रोगाणुओं को बड़ी जल्दी नष्ट कर देता है। यद्यपि पीड़क जंतुओ के विनाश के लिए यह उतना प्रभावकारी नहीं है जितना सलफ्यूरस अम्ल। 

दूसरे वर्ग के पदार्थों मे अनेक आक्सीकारक, जैसे पोटाश परमैंगनेट, लवण, चूना, सोडियम क्लोराइड, पोटाश क्लोराइड, सल्फेट या सल्फाइट तथा ऐल्यूमिनियम और जस्ते के क्लोराइड इत्यादि, अलकतरे के उत्पाद फीनोल, क्रीसोल, क्रियोसोट, सैलिसिलिक अम्ल आदि आते है।

तीसरे वर्ग के साधनों में उष्मा और शीत है। शीत साधारणतया प्राप्य नहीं हैं। उष्मा सरलता से प्राप्य है। ऊष्मा से पहने जाने वाले कपड़ों, शय्याओं तथा सूत के अन्य वस्त्रों का निस्संक्रमण होता है। उष्मा, दबाव वाली भाप से प्राप्त होती है। इसके लिए भाप का ताप कुछ समय के लिए लगभग २५०° सें. रहना आवश्यक होता है।

सन्दर्भ
-------

इन्हें भी देखें
---------------

* हाथ प्रक्षालक (हैंड सेनेटाइजर)

बाहरी कड़ियाँ
-------------

* प्राकृतिक चिकित्सक कैसे चुनें Archived 2023-06-05 at the Wayback Machine सब कुछ जो आपके लिए जानना ज़रूरी है
* हो जाए सावधान, कहीं आपके हैंड सैनिटाइजर तो नहीं है ये ज़हरीला पदार्थ – hand sanitizer Archived 2020-12-13 at the Wayback Machine
* Ohio State University lecture on Sterilization and Disinfection
* What Germs Are We Killing? Testing and Classifying Disinfectants
* Disinfectant Selection Guide
* Disinfectant and Non-Chlorine Bleach -- Office of DOE Science Education
**अमोढ़ा** भारतीय राज्य उत्तर प्रदेश के बस्ती ज़िले की हरैया तहसील में स्थित एक ग्राम पंचायत है।

जनसंख्या
--------

वर्ष 2011 की जनगणना के अनुसार यहाँ की कुल जनसंख्या 5,977 है।

इतिहास
------

पुराने समय में अमोढ़ा केवल गाँव नहीं था बल्कि एक एक महत्वपूर्ण क्षेत्रीय राज था जिसमें काफ़ी सारे गाँव आते थे। अमोढ़ा चौदहवीं सदी में कायस्थ वंशीय राजाओं द्वारा शासित था। बाद में यहाँ सूर्यवंशी लोगों का शासन हुआ। 1857 के स्वतंत्रता संग्राम में यहाँ एक उल्लेखनीय लड़ाई हुई जिसमें ब्रिटिश हुकूमत की सेनाओं को अमोढ़ा में घेर लिया गया था और लगभग 400 से 500 लोग मारे गये। डॉ राजेंद्र प्रसाद ने अपनी आत्मकथा के शुरुआत में अपने पूर्वजों के बारे में लिखा है:

> संयुक्त प्रांत में कोई जगह अमोढ़ा नाम की है। सुनते हैं कि वहाँ कायस्थों की अच्छी बस्ती है। बहुत दिन बीते वहाँ से एक परिवार निकलकर पूरब चला और बलिया में जाकर बसा। एक बड़े जमाने तक बलिया में रहने के बाद उस परिवार की एक शाखा उत्तर की ओर गई और आजकल के जिला सारन (बिहार) के जीरादेई गाँव में जाकर रहने लगी। दूसरी शाखा गया में जाकर बस गई। जीरादेई–शाखा के कुछ लोग थोड़ी ही दूर पर एक दूसरे गाँव में भी जाकर बस गए। जीरादेईवाला परिवार ही मेरे पूर्वजों का परिवार है। शायद जीरादेई में आनेवाले मेरे पूर्वज मुझसे सातवी या आठवीं पीढ़ी में ऊपर थे। जो लोग जीरादेई में आए थे, वे गरीब थे और रोजगार की खोज में ही इधर आ गए थे। चूँकि उस गाँव में कोई शिक्षित नहीं था और उन दिनों भी कायस्थ तो शिक्षित हुआ ही करते थे, इसलिए गाँव के लोगों ने उनको वहाँ रख लिया।
>

इन्हें भी देखें
---------------

* बस्ती ज़िला
* राजेन्द्र प्रसाद

सन्दर्भ
-------

1. ↑  "Villages & Towns in Harraiya Tehsil of Basti, Uttar Pradesh". Census2011.co.in. मूल से 10 फ़रवरी 2017 को पुरालेखित. अभिगमन तिथि 2017-04-16.
2. ↑  News Desk, Harraiya Times. "Amodha – Chhawani : A Historical Place In Basti, Uttar Pradesh". *Harraiya Times* (अंग्रेज़ी में).
3. ↑  "Amora Khas Village Population - Harraiya - Basti, Uttar Pradesh". Census2011.co.in. मूल से 17 अप्रैल 2017 को पुरालेखित. अभिगमन तिथि 2017-04-16.
4. ↑  Harivansh Rai Bachchan (19 July 2001). *In the Afternoon of Time: An Autobiography*. Penguin Books Limited. पपृ॰ 35–. आई॰ऍस॰बी॰ऍन॰ 978-93-5214-158-6. मूल से 16 अप्रैल 2017 को पुरालेखित. अभिगमन तिथि 16 अप्रैल 2017.
5. ↑  "संग्रहीत प्रति". मूल से 5 फ़रवरी 2017 को पुरालेखित. अभिगमन तिथि 16 अप्रैल 2017.
पाओलो वेरोनीज़, *यीशु मसीह का पुनरुत्थान* (1560 ईस्वी )
ईसाई धर्म में, **मसीहशास्त्र** (अंग्रेज़ी - *Christology* ग्रीक प्राचीन यूनानी : Χριστός, Khristós से तथा प्राचीन यूनानी : -λογία, -logia ) या **ईसाई विद्या**, ग्रीक से 'मसीह का अध्ययन' के रूप में अनुवादित, धर्ममीमांसा की एक शाखा है जो यीशु से संबंधित है। अलग-अलग संप्रदायों में इस सवाल पर अलग-अलग राय है कि क्या यीशु मानव, दिव्य, या दोनों थे, और एक मसीहा के रूप में यहूदी लोगों को विदेशी शासकों से मुक्त करने या भविष्यवाणी किए गए ईश्वर के राज्य में और पाप के अन्यथा परिणाम से उद्धार में उनकी भूमिका क्या होगी?     

आरंभिक ईसाई लेखन में यीशु को कई उपाधियाँ दी गईं, जैसे मनुष्य का पुत्र, ईश्वर का पुत्र, मसीहा, त्राणाभिषिक्त और किरियोस्, जो सभी हिब्रू धर्मग्रंथों से ली गई थीं।  ये शब्द दो विरोधी विषयों पर केंद्रित थे, अर्थात् "यीशु एक पूर्व विद्यमान सत् के रूप में जो मानव बन जाता है और फिर इश्वर के पास लौट जाता है ", बनाम दत्तक ग्रहणवाद - कि यीशु मानव था जिसे परमेश्वर ने उसके बपतिस्मा, क्रूस पर चढ़ने या पुनरुत्थान के समय "अपनाया" या "गोद लिया" था। 

दूसरी से पांचवीं शताब्दी तक, ईसा मसीह के मानवीय और दिव्य स्वभाव का संबंध प्रारंभिक चर्च और पहली सात अखिल-कलीसियाई परिषदों में बहस का एक प्रमुख केंद्र था। 451 में चाल्सीडॉन की परिषद ने मसीह के दो स्वभावों, एक मानव और एक दिव्य, के अभिभावित संयोग का एक सूत्रीकरण जारी किया, "न तो भ्रम और न ही विभाजन के साथ एकजुट"।  पश्चिमी ईसाई धर्म और पूर्वी रूढ़िवादी की अधिकांश प्रमुख शाखाएँ इस सूत्रीकरण से सहमत हैं,   जबकि प्राच्य रूढ़िवादी चर्चों की कई शाखाएँ इसे अस्वीकार करती हैं,    बल्कि मिआफिज़िकवाद से सहमत हैं।

1. ↑  Ehrman 2014, पृ॰ 171.
2. ↑  O'Collins 2009, पृ॰प॰ 1–3.
3. ↑  Ramm 1993, पृ॰ 15.
4. ↑  Bird, Evans & Gathercole 2014, पृ॰ 134, n. 5.
5. ↑  Ehrman 2014, पृ॰ ch. 6–9.
6. 1 2  Davis 1990, पृ॰ 342.
7. ↑  Olson, Roger E. (1999). *The Story of Christian Theology: Twenty Centuries of Tradition Reform* (English में). InterVarsity Press. पृ॰ 158. आई॰ऍस॰बी॰ऍन॰ 978-0-8308-1505-0.सीएस1 रखरखाव: नामालूम भाषा (link)
8. ↑  Armentrout & Boak Slocum 2005, पृ॰ 81.
9. ↑  Espín & Nickoloff 2007, पृ॰ 217.
10. ↑  Beversluis 2000, पृ॰प॰ 21–22.

1. 1 2  "Christology | Definition, History, Doctrine, Summary, Importance, & Facts | Britannica". *www.britannica.com* (अंग्रेज़ी में). अभिगमन तिथि 2023-05-10.
**ख़्वाजा शम्स-अल-दीन** (शम्सुद्दीन) **मोहम्मद हाफ़िज़ शिराज़ी** (फ़ारसी: خواجه شمس‌الدین محمد حافظ شیرازی, १३२५-१३८९) एक विचारक और कवि थे जो अपनी फ़ारसी ग़जलों के लिए जाने जाते हैं।  हाफ़िज़ शिराज़ी के नाम से जाने जाते हैं।  उनकी कविताओं में रहस्यमय प्रेम और भक्ति का मिला जुला असर दिखता है जिसे सूफ़ीवाद के एक स्तंभ के रूप में देखा जाता है। उनकी ग़ज़लों का दीवान (कविता संग्रह), ईरान में, हर घर में पाई जाने वाली किताबों में से एक है और लगभग सभी भाषाओं में अनूदित हो चुका है। उनकी मज़ार ईरान के शिराज़ शहर में स्थित है जहाँ उन्होने अपना पूरा जीवन बिताया।

जीवनी
-----

फ़ारसी संस्कृति पर उनके अमिट छाप के बावजूद उनकी ज़िन्दगी के शुरुआती दौर के बार में कुछ तथ्यपूर्ण जानकारी नहीं है। किंवदन्तियों के मुताबिक अपनी नौजवानी में एक रोटी बनाने वाली दुकान पर काम करते थे जहाँ पर उनको शाख़-ए-नबात नामक स्त्री से एकतरफ़ा प्रेम हो गया। मिलन की आशा न देखकर उन्होंने कविताएँ लिखना शुरु कीं जो बाद में क़ुरान और अत्तार से बहुत प्रभावित हुईँ। उनकी कविताओं में प्रेम, धर्म और दिखावे वाली ज़िन्दगी का मज़ाक मुख्य रूप से मिलता है।

हाफ़िज़ शिराज़ी का मज़ार शहर शीराज़ में।

सन्दर्भ
-------

1. ↑  electricpulp.com. "HAFEZ – Encyclopaedia Iranica". *www.iranicaonline.org* (अंग्रेज़ी में). मूल से 2 जनवरी 2019 को पुरालेखित. अभिगमन तिथि 2018-08-06.
2. 1 2  "Ḥāfeẓ | Persian author", *Encyclopedia Britannica* (अंग्रेज़ी में), मूल से 15 दिसंबर 2018 को पुरालेखित, अभिगमन तिथि 2018-08-06

बाहरी कड़ियाँ
-------------

|  |  |
| --- | --- |
|  | **Hafez** से संबंधित मीडिया विकिमीडिया कॉमंस पर उपलब्ध है।  |

* क़िताब, जो हर ईरानी के घर में मिलती है (बीबीसी हिन्दी)

**हाफ़िज़ की कविताओं का अंग्रेज़ी अनुवाद** 

* हाफ़िज़ की कविताओं का संग्रहण
* Hafez in English from *Poems Found in Translation* website
* Poems by Hafez from Blackcat Poems website
**दिक्पाल** देवता हैं जो हिन्दू धर्म, जैन धर्म और वज्रयान बौद्ध धर्म-विशेषकर कालचक्र के अनुसार अन्तरिक्ष की विशिष्ट दिशाओं पर शासन करते हैं। अष्ट देवों के समूह के रूप में, उन्हें **अष्ट-दिक्पाल** कहा जाता है। उन्हें प्रायः दश दिशाओं के रूप में दो अतिरिक्त दिशाओं, ऊर्ध्व और अधः, हेतु दो अतिरिक्त देवताओं के साथ संवर्धित किया जाता है, जब उन्हें **दश-दिकपाल** के रूप में जाना जाता है। हिन्दू मन्दिरों की दीवारों और छतों पर उनकी छवियों का प्रतिनिधित्व करना पारम्परिक है। उन्हें अक्सर जैन मन्दिरों में भी चित्रित किया जाता है, अतिरिक्त इसके कि नाग अधः में विष्णु का स्थान लेते हैं। प्राचीन जावा और बाली हिन्दू धर्म **नव-दिक्पाल** को मान्यता देते हैं, जिसमें केन्द्र में एक अतिरिक्त के साथ अष्ट दिशाएँ शामिल हैं।

दश-दिक्पाल
----------

| नाम | दिशा |
| --- | --- |
| इन्द्र: स्वर्ग के स्वामी | पूर्व, प्राची, प्राक् |
| वरुण: समुद्र, महासागर और वर्षा के देवता | पश्चिम, प्रतीची |
| कुबेर: धन के देवता | उत्तर, उदीची |
| यम: न्याय और मृत्यु के देवता | दक्षिण, अवाची |
| ईशान: स्वयं ईश्वर | पूर्वोत्तर |
| वायु: पवन और श्ववन के देवता | पश्चिमोत्तर |
| अग्नि | दक्षिण-पूर्व |
| निरृत: मृत्यु, दुःख और क्षय के देवता | दक्षिण-पश्चिम |
| ब्रह्मा | ऊर्ध्व |
| विष्णु | अधः |

इन सभी दिक्पालों हेतु हिन्दू उत्सवों में पूजन, हवन और यज्ञ में की जाती है।

इन्हें भी देखें
---------------

* लोकपाल
* दिग्गज

1. ↑  www.wisdomlib.org (2015-02-01). "Dikpala, Dik-pala, Dikpāla, Dish-pala: 18 definitions". *www.wisdomlib.org* (अंग्रेज़ी में). अभिगमन तिथि 2023-08-07.
हेइहे-तेंगचोंग रेखा
**हेइहे-तेंगचोंग रेखा** (Heihe–Tengchong Line, 黑河-腾冲线) एक काल्पनिक रेखा है जो चीन को लगभग दो बराबर के भौगोलिक हिस्सों में बांटती है। यह उत्तर में हेइलोंगजियांग प्रान्त के हेइहे शहर से लेकर दक्षिण में युन्नान प्रान्त के तेंगचोंग शहर तक जाती है। इसकी अवधारणा को सबसे पहले १९३५ में चीनी जनसांख्यिक भूगोलज्ञ हू हुआनयोंग ने रखा था। 

१९३५ के आंकड़ों के अनुसार:

* रेखा से पश्चिम में: ६४% क्षेत्रफल लेकिन केवल ४% जनसंख्या (१९३५)
* रेखा से पूर्व में: ३६% क्षेत्रफल लेकिन ९६% जनसंख्या (१९३५)

२००२ में भी कुछ ऐसी ही परिस्थिति थी:

* रेखा से पश्चिम में: ५७% क्षेत्रफल लेकिन केवल ६% जनसंख्या (२००२)
* रेखा से पूर्व में: ४३% क्षेत्रफल लेकिन ९४% जनसंख्या (२००२)

रेखा से पूर्व में हान चीनी जाति के लोगों की बहुसंख्या है जबकि उस से पश्चिम में तिब्बती व उइग़ुर जैसे ग़ैर-चीनी समुदाय भारी मात्रा में हैं।

इन्हें भी देखें
---------------

* हेइहे

सन्दर्भ
-------

1. 1 2  Naughton, Barry (2007). *The Chinese Economy: Transitions and Growth*. Cambridge, Massachusetts: MIT Press. पपृ॰ 18–19. आई॰ऍस॰बी॰ऍन॰ 0-262-14095-0.
2. 1 2  "संग्रहीत प्रति". मूल से 6 अप्रैल 2017 को पुरालेखित. अभिगमन तिथि 22 अप्रैल 2017.
**त्रिलोकपुर मंदिर** (Trilokpur temple) भारत के हिमाचल प्रदेश राज्य के सिरमौर ज़िले के त्रिलोकपुर ग्राम में स्थित एक हिन्दू मन्दिर है। यह नाहन नगर से लगभग 24 किमी दूर है और 430 मीटर (1,410 फीट) की ऊँचाई पर एक पहाड़ी पर स्थित है। इस क्षेत्र में एक त्रिकोण के तीन कोनों पर स्थित दुर्गा के तीन मन्दिर हैं, जिनमें उन देवी के अलग-अलग स्वरूप विराजमान हैं। त्रिलोकपुर में स्थित मुख्य मन्दिर में भगवती त्रिपुर बाला सुन्दरी का मन्दिर है, जिसमें दुर्गा का बालावस्था का रूप है। यहाँ से 3 किमी दूर भगवती ललिता देवी का मन्दिर है और 13 किमी पश्चिमोत्तर में तीसरा मन्दिर है। भगवती बाला सुंदरी का यह मंदिर पिछले कुछ दशकों से बहुत अधिक विख्यात हुआ है। हिमाचल प्रदेश के प्रमुख मंदिरों जैसे चिंतपूर्णी, नैना देवी, ज्वाला देवी, कांगड़ा, चामुण्डा और बगलामुखी आदि मंदिरों से भी ज्यादा श्रद्धालु नवरात्र मे यहां दर्शन करने आते हैं। इसी तरह का अन्य प्रसिद्ध मंदिर शाकम्भरी देवी का है जो उत्तर प्रदेश के सहारनपुर मे स्थित है यहाँ भी लाखों की भीड़ नवरात्र मे उमडती है।[]

इतिहास
------

मान्यता है कि सन् 1570 में राम दास नामक एक स्थानीय व्यापारी ने एक नमक की बोरी खरीदी, जिसमें एक पिण्डी पाया गया। यह देवी माँ के बालसुन्दरी जी रूप का प्रतीक एक पवित्र पत्थर था। लाला राम दास बोरी से नमक बेचते रहे, लेकिन बोरी भरी की भरी ही रही। फिर देवी राम दास को एक स्वप्न में प्रकट हुई। उन्होंने राम दास को बताया कि कैसे वे देवबन से अदृश्य हुई थीं और उसे इस पिण्डी स्वरूप को लेकर त्रिलोकपुर में एक मन्दिर बनाकर स्थापित करते का आदेश दिया। यहाँ उन्होंने महामाया बालासुन्दरी को समर्पित पूजा का आदेश दिया, जो माता वैष्णो देवी का बाल स्वरूप हैं।[]

लाल राम दास के पास मन्दिर बनवाने के लिए पर्याप्त घन नहीं था, इसलिए वे सिरमौर राज्य के राजा के पास पैसा मांगने गए, जो उन्हें दे दिया गया। राम दास ने मन्दिर निर्माण आरम्भ करा और उसी वर्ष जयपुर से संगमरमर का मन्दिर बनवाने के लिए निपुण कारीगर बुलवाए। मन्दिर सन् 1573 में बनकर पूरा हुआ और देवी बाल सुन्दरी को समर्पित कर दिया गया। यहाँ राजघराने ने भी पूजा करनी आरम्भ कर दी। सन् 1823 में महाराज फतेह प्रकाश और फिर 1851 में महाराज रघुबीर प्रकाश ने मन्दिर की मरम्मत करवाई।[]

इन्हें भी देखें
---------------

* दुर्गा
* नाहन
* सिरमौर ज़िला

सन्दर्भ
-------

1. ↑  "Himachal Pradesh, Development Report, State Development Report Series, Planning Commission of India, Academic Foundation, 2005, ISBN 9788171884452
2. ↑  "Himachal Pradesh District Factbook," RK Thukral, Datanet India Pvt Ltd, 2017, ISBN 9789380590448
3. ↑  "Nahan Population Census 2011". Census2011. मूल से 24 जून 2016 को पुरालेखित. अभिगमन तिथि 2 June 2016.
**चितलवाना** (Chitalwana) भारत के राजस्थान राज्य के सांचौर ज़िला में स्थित एक गाँव है।

विवरण
-----

चितलवाना प्रशासनिक रूप से एक तहसील का दर्जा रखता है, जिसे वर्ष 2012-13 के बजट में इसे तहसील जिसमें तत्कालीन सांचोर तहसील मुख्य रूप से क्षेत्रों के रूप में पदोन्नत किया गया था और सांचोर तहसील क्षेत्र मुख्य रूप से इस से 30 किमी दूर है। शहर अक्सर लूनी नदी और नर्मदा नहरों के ढेर से भर जाता है। क्षेत्र में गंभीर रूप से बुनियादी ढांचा, स्वास्थ्य सुविधाओं और कम साक्षरता दर और गुजरात और महाराष्ट्र से सटे राज्यों को अंतरराज्यीय पलायन की उच्च मात्रा के साथ बुनियादी सुविधाओं का अभाव है। चितलवाना के बीचोंबीच भगवान श्री राम का मंदिर (निर्माणाधीन), उसी से सटा हुआ जैन मंदिर, सम्मुख श्री नवदुर्गा गरबा मंडल, तथा हनुमानजी के चबूतरे के साथ-साथ गांव में अनेक धार्मिक स्थल हैं। उत्तर में 2 किलोमीटर दूरी पर दादोसा का थान, उसी मार्ग पर हनुमानजी तथा हिंगोलापीर का मंदिर हैं जहां श्रद्धालुओं का अक्सर तांता लगा रहता हैं, इसी तरह उत्तर-पूर्व में राणी-भटियाणी जी तथा सवाई जी का मंदिर हैं। यह क्षेत्र नेहड़ के नाम से भी जाना जाता हैं, यहां की जलवायु सामान्य से अधिक उष्ण, शीत ऋतु में कभी कभी शीत लहर भी चलती हैं, मिट्टी चिकनी भूरी तथा उपजाऊ भूमि से धनी यह क्षेत्र कृषकों की बहुलता वाला गांव हैं, यहां के किसान नर्मदा नहर के जल की मदद से साल के सभी सीजन में फसल का लाभ लेते हैं।

इन्हें भी देखें
---------------

* सांचौर ज़िला
* वेड़िया

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

| * दे
* वा
* सं
सांचौर जिले के नगर एवं कस्बे |
| --- |
| सांचौर जिले के नगर एवं कस्बे | बागोड़ा  •  चितलवाना  •  रानीवाड़ा  •  सांचौर |
| अन्य जिलों केनगर एवं कस्बे | अजमेर •  अलवर •   उदयपुर •   करौली •   कोटा •   गंगानगर •   चित्तौड़गढ़ •  चूरू •   जयपुर •   जालौर •   जैसलमेर •   जोधपुर •   झालावाड़ •   झुंझुनू •   टोंक  •   डूंगरपुर •  दौसा •   धौलपुर •   नागौर •  प्रतापगढ़ •   पाली •  बाड़मेर •  बाराँ  •  बांसवाड़ा  •  बीकानेर  • बूंदी •  भरतपुर •  भीलवाड़ा •   राजसमंद •   सवाई माधोपुर •   सिरोही •   सीकर •   हनुमानगढ़ |
**धनबाद रेलवे मण्डल** भारतीय रेलवे के पूर्व मध्य रेलवे क्षेत्र के तहत पांच रेलवे मण्डलों में से एक है। यह भारतीय रेलवे के सभी डिवीजनों के बीच राजस्व कमाई में नंबर 1 पर है। इस रेलवे मण्डल का गठन 5 नवंबर 1951 को हुआ था और इसका मुख्यालय भारत के झारखंड राज्य के धनबाद में स्थित है। यह भारतीय रेलवे के सभी रेलवे मण्डलों के बीच कोयला लोडिंग में भी नंबर 1 मण्डल है। मण्डल के प्रशासनिक प्रमुख को मण्डल रेल प्रबंधक (डीआरएम) कहा जाता है। वर्तमान डीआरएम श्री कमल किशोर सिन्हा हैं, जो इस मण्डल के प्रमुख हैं।

कई अन्य मण्डल जैसे दानापुर रेलवे मंडल,  मुगलसराय रेलवे मंडल, समस्तीपुर रेलवे मंडल और सोनपुर रेल मंडल ईसीआर जोन के अंतर्गत अन्य रेलवे मंडल हैं जिनका मुख्यालय हाजीपुर में है।

सन्दर्भ
-------

1. ↑  Railway Board, Ministry of Railways letter number- E (O) III-2018/TR/123-N, Dated 06.04.2018
2. ↑  "Zones and their Divisions in Indian Railways" (PDF). *Indian Railways*. मूल (PDF) से 19 March 2015 को पुरालेखित. अभिगमन तिथि 13 January 2016.
3. ↑  "Dhanbad Railway Division" (PDF). *Railway Board*. Western Railway zone. अभिगमन तिथि 13 January 2016.